ນັກທໍລະນີວິທະຍາ ສະຫະລັດ ຖືກປ່ອຍ ອອກຈາກຄຸກ ປະເທດຈີນ
ທ່ານ Xue Feng ​ນັກທໍລະນີວິທະຍາ ສັນຊາດອາເມຣິກັນ ທີ່ຖືກຄຸກ ເປັນເວລາກວ່າ 8 ປີ ໄດ້​ຖືກ​ເນລະເທດ ກັບຄືນ​ມາຫາຄອບຄົວ ໃນສະຫະລັດແລ້ວ .
ກຸ່ມປົກປ້ອງສິດທິມະນຸດກຸ່ມນຶ່ງ ກ່າວວ່າ ຈີນ ໄດ້ປ່ອຍໂຕນັກ ທໍລະນີວິທະຍາ ອາເມຣິກັນຄົນນຶ່ງ ທີ່ໄດ້ຖືກຄຸກມາເປັນເວລາ ດົນກວ່າແປດປີ ໃນການຕັດສິນ ລົງໂທດ ຍ້ອນມີຄວາມລັບ ຂອງລັດຖະບານຢູ່ໃນຄວາມຄອບຄອງ ມູນນິທິ Dui Hua ທີ່ມີຫ້ອງການຢູ່ນະຄອນ San Francisco ກ່າວໃນວັນເສົາມື້ນີ້ວ່າ ທ່ານ Xue Feng ໄດ້ຖືກເນລະເທດໃຫ້ກັບຄືນມາສະຫະລັດ ໃນ ທັນທີ ຫລັງຈາກທ່ານໄດ້ຖືກປ່ອຍໂຕໃນວັນສຸກວານນີ້ ກຸ່ມປົກປ້ອງສິດທິມະນຸດດັ່ງກ່າວ ເວົ້າວ່າ ທ່ານ Xue ໄດ້ພົບພໍ້ກັບຄອບຄົວຂອງທ່ານທີ່ນະຄອນ Houston ໃນລັດ Texas ທາງພາກຕາເວັນຕົກສຽງໃຕ້ ຂອງສະຫະລັດ ໃນ ແລງວັນສຸກວານນີ້ ທ່ານ Xue ຊຶ່ງເປັນຄົນສັນຊາດອາເມຣິກັນເຊື້ອສາຍຈີນ ໄດ້ຖືກກັກຂັງເມື່ອ ເດືອນພະ ຈິກປີ 2007 ຫລັງຈາກໄດ້ຊື້ຂໍ້ມູນ ກ່ຽວກັບອຸດສາຫະກໍານໍ້າມັນຂອງຈີນ ໃນຂະນະທີ່ເຮັດ ວຽກໃຫ້ແກ່ບໍລິສັດພະລັງງານແລະທີ່ປືກສາດ້ານວິຊະວະກຳ HIS ຂອງສະຫະລັດ